JohanHeinsen/ENO huggingface dataset:
Aarhuus Stifts-Tidende, 1831-07-22
No 110. Fredagen. den 22de Juli. Den til Forsendelse. med Brevposterne Kongelig allernaadigst alene privilegerede Aarhuus Stifts-Tidende. Ter
Aarhuus Stifts-Tidende, 1831-07-22
Nyheder fra Udlandet. Uroligheder i St. Petersborg. Jfølge Breve fra denne Stad af 6te Juli havde de sammesteds formedelst Choleras Udbrud trufne Forsigtighedsanstalter og den derved for en Deel indtraadte Spærring af Handel og Vandel givet Anledning til nogle Excesser af den laveste Folkeklasse. Den 5te Julii blev nemlig et Cholerahospital demoleret af Pøbelen, og saagar flere Læger styrtede ud fra Vinduerne i tredie Etage. Militairet saae sig nødt til at blande sig deri og give Jld paa Rolighedsforstyrrerne, hvorved 14 Mennesker mistede Livet. Denne eftertrykkelige Fremfærd havde bragt Roligheden igjen tilveie. Den 6te Juli beløb de Cholerasyges Antal St. Petersborg sig imellem 5 a 600. J en anden Efterretning meldes: at Pøbelen havde angrebet endnu et af Sygehusene og mishandlet endeel af de derved ansatte Embedsmænd, hvorpaa Keiseren selv var kommet ind fra Petershof, og paa tvende Steder, nemlig paa Høetorvet og i Havegaden, havde tiltalt Folkemængden (hvis Utilfredshed kom deraf, at man havde bragt Personer som ikke vare angrebne af Cholera, men af andre Sygdomme, indi Cholerahospitalerne) eftertrykkeligt og erklæret, at han selv med Glæde opoffrede sig for Nationens Vel, men at han ogsaa ventede at Enhver især blandt Folket vilde opfylde sin Pligt, og at han ret vel vidste, at der befandt sig Polakker iblandt de Urolige, men forestillede dem derhos denne Nations Skjebne som et advarende Exempel. Derpaa befalte Hs. Majestæt at Alle og Enhver skulde kaste sig ned paa Knæe, og det skete øieblikkeligt, under et almindeligt Hurraraab. - (Jfølge en officiel Beretning i St. Petersborgs Aviser var Choleratilstanden der saaledes: Den 5te Julii vare 240 Personer blevne angrebne deraf, 11 helbredte, og 119 døde. Fra 6te til 7de var der tilkommet 309 nye Patienter, og 162 døde. Til den Trom 7de om Aftenen udgjorde det hele Antal som var blevet angreben af Cholera: 1230, af hvilke 558 vare døde.
Aarhuus Stifts-Tidende, 1831-07-22
Cholera morbus. Den 16de Julii var der indtruffet den sørgelige Efterretning til Berlin, at Cholera morbus var udbrudt i Stæderne Elbingen og Posen. J Ungarn og i Gallizien griber den meer og meere om sig. Man kan følge dens Skridt fra Bye til Bye. J Gallizien grasserer den nu i 369 Sogne, og bortriver overmaade mange Mennesker. Der var kommet Ordre fra Wien, at Hovedstaden Lemberg skulde været aldeles cerneret, men det var desværre for sildig, thi alle Landsbyer rundtomkring i flere Miles Omkreds ere ligesaa inficerede som Staden selv, hvor der ikke befindes eet eneste Huus som er fri for den skrækkelige Sygdom, som allerede der haver hentet sine 2000 Offre. Ved dens voldsomme Udbrud i Staden Petrikan, hvor der i faa Dage blev bortrevet 400 Mennesker deraf, er den bleven vidt udbredt, thi istedetfor at spærre Byen, joges alle de fattigste Familier bort derfra, og førte Smitten med sig omkring af alle Kanter. J Moldau huserer den dog allerskrækkeligst, og trækker sig langs med Donauen ned af Siebenburgen. Jassy, Hovedstaden i Moldau, er aldeles ikke meere til. Efter at Cholera der, som i hele Fyrstendommet, havde bortrevet en uhyre Mængde Mennesker, udbrød der nylig en skrækkelig Jldebrand, som lagde hele Staden i Aske tilligemed en heel Deel ulykkelige Menneskeer som laae angrebne af Pesten og ikke havde kunne flygte bort derfra.
Aarhuus Stifts-Tidende, 1831-07-22
Paa en anden Kant af den russiske Grændse er Smitsoeten trængt frem indtil Nærheden af den preussiske Stad Tilsit, hvor 2 Landsbyer, ere blevne spærrede.
Aarhuus Stifts-Tidende, 1831-07-22
En af de sørgeligste Omstændigheder er der ved Cholera, at den ligesom fordum Kopperne, ikke er udryddet hvor den har været, men kommer tilbage igjen naar man mindst venter den. Saaledes er den nu udbrudt igjen i Odessa, og Pesten ligeledes i Constantinopel. Jfølge directe Efterretninger fra Archangel af 17de Juni var der allerede der død 500 Personer af Cholera. J Wien og Hamborg er man i største Frygt for denne skrækkelige Gjæst.
Aarhuus Stifts-Tidende, 1831-07-22
Polakkernes Frihedskamp. Den russiske Armee er, 60,000 Mand stærk, Natten imellem den 11te og 12te Juli gaaet over Weichselen imellem Thorn og Plozk, imens den polske Armee befandt sig ved Narewfloden for, som det synes, at vilde faldet Russerne i Ryggen. - Fra Königsberg meldes under 14de, at den polske General Gielgud var med 2000 Mand, Levningerne af sit Korps (der engang var 25000 Md. stærkt, kommet til Grændsen og havde bedt om et Fristed i Preussen, men den i Memel staaende Bataillon var strax afgaaet dertil for at omringe og afvæbne ham. Og fra Grændsestaden Tilsit berettes, at General Gjelgud var bleven trængt ind paa det preussiske Gebeet, hvor han tilligemed 2000 Mand havde strækket Vaaben den 11te Juli. Der har staaet flere blodige Træfninger hist og her, blandt hvilke en igjen mellem Rüdiger og Romarino, men hvem af dem der havde vundet, havde man endnu ingen Vished om. Den tapre General Rübinski, der nu fører Kommanden over det Korps som den forræderske Jankowski blev afsat fra, var nylig nær bleven fanget af Russerne, da han paa en forvoven Rekognosering blev omringet af Kosakker, saa han og de Faa som vare med ham, maatte med Løvemod hugge sig igjennem. Der fortælles, at to russiske Detaschementer havde forleden ved Nattetid af en Feiltagelse angrebet hinanden, og først efter at de havde slaaedes i 3 Timer, og den svageste Afdeling bad om Kapitulation, opklartes Feiltagelsen. - J Warschau er Alt beredt til en blodig Kamp. Undersøgelsen mod de forræderske Generaler er i fuld Gang. Jankowskier bleven overbeviist om, at have ladet 3 paa hverandre følgende Ordrer fra Generallissimus undførte. Krigsretten har nu dømt ham fra Livet. Han har været Keiseren af Ruslands Fløiadjutant, og hans Søn bliver forØieblikket opdraget med den russiske Thronarving. Han var ogsaa den Første som gik over fra Napoleon til Aller ander. General Bukowski er bleven dømt til 5 Aars Fængsel i Lænker.
Aarhuus Stifts-Tidende, 1831-07-22
Portugal. Paa forskjellige Steder i Riget er der udbrudt Uroligheder af saadan Betydenhed, at de have voldt megen Sensation i Lissabon. Men hvad vil der ikke blive af naar den franske Flaade kommer dertil. Den 21de Juni var den passeret forbi Tarifa, styrende lige mod Lissabon.
Aarhuus Stifts-Tidende, 1831-07-22
Østerrige. Paa samme Tid som det hedder, at den franske Minister i Wien har overleveret Kabinettet der et Ultimatum angaaende de østerrigske Troppers Occupation af Kirkestaten, og at der er sluttet en Alliantsetractat mellem Østerrig og Sardinien, meldes directe fra Wien, at Hs. M. Keiseren har under 5te Juli befalet, at der skal standses med alle Krigsrustninger indtil nærmere Ordre.
Aarhuus Stifts-Tidende, 1831-07-22
Belgien. Efter langvarige Debatter og Spektakler har Kongressen endelig antaget de Propositioner under hvilke Prinds Leopold vil modtage den belgiske Krone, saa han nu sandsynligviis bliver Konge i Belgien. Men da en stor Deel af Folkestemningen har været imod disse Forslag, (i Gent har man nylig under store Spektakler raabt: "Minoriteten leve!" og i Lüttich: "Ned med Ministrene!" Fra sidstnævnte Stad er der formelig protesteret mod Antagelsen.) vil han neppe komme til at bestige denne Throne uden en stor indvortes Opposition. Ogsaa i Holland er man misfornøiet med den Vending Sagen har taget, og den Eftergivenhed man har viist for Belgierne. Hollands Grændse skal f. Ex. indskrænkes til som den var i Aaret 1790, hvorimod Belgien skal have alle de øvrige Lande, paa Luxemborg nær, som der skal særskilt underhandles om. Belgien skal være en stedsevarende neutral Stat, og de 5 store Magter garantere det en evig Neutralitet og Gebeetsuforkrænkelighed. (Uagtet alt dette, vedblive dog franske Trop ver ligefuldt i talrige Masser at marschere ned ad den belgiske Grændse.)
Aarhuus Stifts-Tidende, 1831-07-22
Tydskland. Det Rygte vinder meer og meere Tillid, at de sydtydske konstitutionelle Stater, ville slutte et neutralt Forbund, for, i Tilfælde af en udbrydende Krig mellem de store Magter, indbyrdes at sikkre hinandens Grændser. - Det Waldekske Forbundskontingent (700 Md.) er bleven malcontent i Luxemborg, saa preussiske Tropper have maattet rykke imod det, hvorpaa det, flygtet ind i Kasematterne og truet af Artilleriet, har maattet give sig til Fange.
Aarhuus Stifts-Tidende, 1831-07-22
Hamborg, den 17de Juli. Jgaar ankom der endeel Privatbreve hertil fra Frankrig og den ungarske Grændse, der indeholde saa vigtige Efterretninger, at man først af officielle Kilder maa forvente Bekræftelse derpaa, førend man tør meddele dem, Sverrig. En høi russisk Officeer er kommet til Stockholm med kostbare Foræringer fra Keiseren til Kongen og Kronprindsen. Den 3die Juli havde den franske, den engelske og den russiske Gesandt geheime Audients hos Kongen.
Aarhuus Stifts-Tidende, 1831-07-22
Fædrelandet. Rhvn, den 19de Juli. Paa Løverdag begive D. M. Sig til Allerhøistsammes Sommer Residents, Frederiksberg Slot.
Aarhuus Stifts-Tidende, 1831-07-22
Det i Fredags Eftermiddags hertil ankomne og i Renden ankrede Dampskib Nicolai den Første, har ikke erholdt den ansøgte Tilladelse til at maatte holde Qvarantaine her, og afgik derfor igjen Søndags Middag sydefter, som det heed til Carlscrona. Dette Dampskib, der er kommet fra Petersborg, er ogsaa bleven afviist fra Travemunde, hvorfra det var afgaaet i Torsdags Aftes efter at have indtaget 1100 Tdr. Kul, og Proviant for længere Tid til over 100 Personer. Da Alt var sundt ombord, begave fra Lübe tvende Damer, Frøken von Jereptzow, og den russiske Læge Hofraad Grittis Kone, sig ombord paa samme, for at deele Skjæbne med deres Familier Blandt Passagererne befandt sig ogsaa Hr. Kjøbmand Wallich heraf Staden, hvem det blev tilladt at forlade Dampskibet og at begive sig ombord paa en til denne Hensigt fragtet Slup, for paa dette Fartøi, her at holde Qvarantaine. (Khousp.)
Aarhuus Stifts-Tidende, 1831-07-22
Det udspredte falske Rygte, at Cholera var udbrudt paa Bornholm, havde allerede bevirket, at svenske Krigskibe havde faaet Ordre til at krydse imellem Øer og Sverrig.
Aarhuus Stifts-Tidende, 1831-07-22
J Torsdags afreiste den kgl. svenske Minister Kammerherre v. Hochschild, samt Generalgouverneur v. Scholten med Familie, herfra med Dampskibet til Lübeck. Ankomne ere den kgl. preussiske Gesandt Grev Raczynski, Grevinde Bombelles født Jda Brun, samt tre franske Læger.
Aarhuus Stifts-Tidende, 1831-07-22
De akademiske Priismedailler vandtes i Aar af Cand. juris Feddersen for den juridiske, Cand. philos. Ramus for den mathematiske, Studiosus Langberg for den historiske, og Cand. philos. Olufsen for den naturhistoriske Opgaves Besvarelse.
Aarhuus Stifts-Tidende, 1831-07-22
Vor som Forfatter af Rhonghar-Jarr og flere Skrifter bekjendte Landsmand Harro Harring er, som det hedder, bleven forviist fra Sachsen, uden Forhø- og Undersøgelse. Han er nu reist til Skotland. For gandske nylig har han udgivet nogle Memoirer og Polen, der omtales som noget af det Jnteressanteste der endnu er kommet for Lyset om Polens Forfatning under det russiske Herredømme.
Aarhuus Stifts-Tidende, 1831-07-22
Kommandanten paa Christiansøe, Hr. Capt. Paludan, har i Anledning af den i Kieler Avis No. 53 indførte og derefter i flere danske Aviser optagne Artikel om en russisk Fregats Angreb paa Fæstningen Christiansøe, og dennes afmægtige Modstand, offentlig erklæret: "at intet historisk Factum har givet Anledning til et Rygte, der, endskjøndt aldeles tomt, usandfærdigt og uhjemlet, dog har fundet Medhold hos Mange, saameget mere, som det kathegorisk er fremsat i et Blad, hvis Correspondentere have været ligesaa uvidende om Sagen og troskyldige til at fortælle hvad de ikke vidste, som de have været lettroende, derhave fattet Liid til et saa latterligt Rygte."
Aarhuus Stifts-Tidende, 1831-07-22
Khvns Børs-Cours, den 19de Juli 1831. Hmb. 2 M. a vista 212. Species 210. 12 Rbmk. 9 ½ s.
Aarhuus Stifts-Tidende, 1831-07-22
Ved den 1169de Trækning i Wandsbeck udkom følgende Numere: 35. 73. 80. 57. 24.
Aarhuus Stifts-Tidende, 1831-07-22
Aarhuus. Dampskibet Dan ia har atter gjort en uheldig Reise hertil. Efter at man siden i Tirsdags havde været i ængstelig Bekymring for dets Udeblivelse, erfoer man i Gaar Eftermiddags, da en Smak kom hertil fra Kalundborg med en Deel af de Passagerer som havde været ombord paa Dampskibet, at det i Nærheden af Gilleleie, under haardt Veir og stærk Søgang, havde havt det Uheld at et af Rørene i Maskineriet var gaaet istykker, og at der paa samme Tid var trængt Vand ind i Skibet, saa at Passagererne, da ogsaa Pompen havde taget Skade, maatte øse, imens der blev affyret Nødskud, ifølge hvilke der fra Gilleleie blev sendt Baade ud, og Passagererne bragte i Land. Dette skeete Natten imellem Tirsdag og Onsdag, uagtet Skibet var, som sædvanligt, gaaet fra Kjøbenhavns Rhed i Mandags Middag Klokken 1. Af Passagererne, circa 80, toge endeel over Land til Kallundborg og Khon, men Adskillige, efter nogen Tids Forløb, igien tilbage med Skibet til Kjøbenhavn, hvortil vi haabe og ønske at det maa være lykkelig indtruffet. Ogsaa her laae mange Reisende som vilde have været tilbage med det, men som nu for Størstedelen i Gaar og i Dag ere afreiste over Kallundborg.
Aarhuus Stifts-Tidende, 1831-07-22
Blandt de Passagerer som vare tagne tilbage til Khvn, deels med Dampskibet, og deels over Helsingøer, befandt sig:
Aarhuus Stifts-Tidende, 1831-07-22
Admiral Bardensleth, Conferentsraad Kongslev med Frue og Datter, Kammerj. v. Føns, Ritmester v. Funch, Kammerj. v. Bardensleth, Fru Flindt, Hofjægermester v. Teilmann, Overretsassessor Hansen, Pastor Sørensen med Frue, Jfr. Grundtvig, Frøken hvid, Studenterne Elmquist, Hammerich og Obel, kongl. Fuldmægtig Muus med Kone, Typograf Bay, Frøken Piedstedt, Capt. Cramer, Cand. juris Fiedler, Grosserer Hoskiær, Kom. Goldschmidt, &c. &c. Afreiste fra Aarhuus til Callundborg. Justitsraad Borgemester Frederichsen med Frue, Landmand J. Bierregaard med Søn, Madame P. K. Olsen, Pastor J. Teilmann, Fru Kammerherinde de Roepstorff, Regimentsqvarteermester og Auditeur Petersen med Frue, Justitsraad Fielstrup med Søn, Fru Etatsraadinde Thorlacius, Cancellieraad Beyer med Datter, Kammerjunker Baron v. Rosenkranz med Tjener, Baron J. H. v. Rosenkrantz, Niels, Emil og Wiggo Rosenkrantz, Studios. jaris W. Schæffer, Discipel A. Fleischer, Jomfru C. Lind, Adjuncterne Edsberg, Føns, Hildach og Schmidt, Skovrider Morthensen, Kammerjunker v. Oldenburg, Litteratus Kjeld skou, Kammerjunker v. Fries, Frøken J. Kall. N. Faxøe, Grosserer Petersen, Madame Mangor med 3 Døttre, P. Feddersen, Jfr. Morsøe, Madame Momme, Jfr. J. Møller, Oberstlieutn. v. Arenstorff, Frøken Arenstorff, Viinhandler Munck, Kobberhandlerne Wils og Petersen, Fru Dettmar, Kom. Schindel, Gartner Lassen, og Discipel Thisted.
Aarhuus Stifts-Tidende, 1831-07-22
Ankomne fra Callundborg til Aarhuus: Reservechirurg Djorup, Cand. pharm. Thorlacius, Handelsbetjent Schleisner, H. C. Pappe, Assessor Tetens, Manufacturhandler Holm, Slagter Kraul, Pastor Tegder, Kjøbmand Færch, Madame Schrøder, Fru Commandeurinde Krieger med Frøken Datter og 2 Sønner, C. P. Cohn, Madame Lærcke, Bogbindersv. Lærche, Assessor Schønheider, C. Kleis, Handelsfuldm. Hvalsøe, Strømpehandler Elkiær, Madame Nørgaard, Skipper Vass, Fuldmægtig Struch, Capitain Melchior med Søn, Adjunct Smithen med 2 Døttre, Stud. chir. Wendelboe, H. Cohn, Studenterne Thorlacius, Holm, Pappe, Tegder, Bruun, Justsen og Møller.
Aarhuus Stifts-Tidende, 1831-07-22
Bekjendtgjørelser. Efter Begjæring af Commissionen for Øbjerggaard og Kiøng Fabrik, foretages Auction paa Aarhuus Raadstue.
Aarhuus Stifts-Tidende, 1831-07-22
Tirsdagen den 16de August førstkommende, om Formiddagen Kl. 10, over et betydeligt Partie Damask, Dreiel og Lærred, fabrikeret paa Fabrikken i Kjøng. Trykte Fortegnelse over Varerne kunne om kort Tid erholdes her paa Contoiret. Aarhuus, den 18de Juli 1831. Fleischer.
Aarhuus Stifts-Tidende, 1831-07-22
Efter Politieassistent Procurator Nielsens Begjæring paa Vedkommendes Vegne, foretages Onsdagen den 10de August førstkommende om Eftermiddagen Kl. 2 Auction hos Bager C. Sperling paa det lille Torv heri Byen over en Deel Mahognie og andre Meubler, Sengeklæder, Kjøkkentøi, Dækketøi, noget Snedker værktøi, med videre. Lysthavende indbydes. Aarhuus, den 21de Juli 1831. Fleischer.
Aarhuus Stifts-Tidende, 1831-07-22
Fredagen den 29de dennes, Formiddag Kl. 9, bliver i Gaarden No. 370 i Smedegaden her i Byen afholdt offentlig Auction over afgangne Enkefrue Brøndlunds Efterladenskaber, bestaaende af en emaileret Guldsnustobaksdaase, et lille Guld Dameuhr med Guldkjede, en emaileret Guldbrystnaal, en betydelig Deel forarbeidet Sølv, endeel Mahognie og andre Meubler, Sengesteder og Sengeklæder, Dækketøi, Kobber, Messing, Tin og Porcellain, samt circa 6 Favne Brænde, m.m. Lysthavende indbydes. Horsens, den 21de Juli 1831. Ræder.
Aarhuus Stifts-Tidende, 1831-07-22
En i Jyllands bedste Egne beliggende Eiendom, at noget over 5 Tdr. Hartkorn, hvortil meere end fornøden Skov og Tørvejord, hvis aarlige Udsæd er 9 Tdr. Vintersæd, 22 Tdr. Byg, 30 Tdr. Havre, foruden Bælg. sæd og Kartofler, samt Høeavlingen 100 Læs, hvorpaa hidtil aarlig er holdt 35 store Hoveder, 8 Heste og 20 hvor foruden Ungevæg, Bygningerne ere gandske nye med et skjønt grundmuret og teglhængt Stuehuus, en Smedie og Teglværk ved Gaarden.
Aarhuus Stifts-Tidende, 1831-07-22
Denne gode Eiendom er underhaanden at faae tilkjøbs paa billige Vilkaar, naar vedkommende Liebhavere snarest mulig ville henvende dem til Prokurator Kastrup paa Jordberggaard pr. Skanderborg, der paaviser Eiendommen og afslutter Handelen.
Aarhuus Stifts-Tidende, 1831-07-22
Nre Flamske Sild kan faaes igjen hos J. F. W. Røse.
Aarhuus Stifts-Tidende, 1831-07-22
Raffineret hvid og guul Puddersukker, lys og tør uraffineret dito, faaes i Lispundeviis og større Partier, saa og fiin og ordinair Melis i Topper til billig Priis A. W. Stigaard.
Aarhuus Stifts-Tidende, 1831-07-22
Lollandsk Hvedemeel. kan faaes hos C. F. W. Leverthuusen.
Aarhuus Stifts-Tidende, 1831-07-22
Østersøisk Rug. bekommes til billig Priis hos Chr. L. Schmidts Enke.
Aarhuus Stifts-Tidende, 1831-07-22
Extra god østersøisk tørret Rug udsælges indtil videre til nedsat Priis. A. Lemis.
Aarhuus Stifts-Tidende, 1831-07-22
God Bryg Malt bekommes hos Lars P. Schmidt.
Aarhuus Stifts-Tidende, 1831-07-22
Cholera Norbus. Hos Undertegnede er arriveret Sundheds=Belter og Sundheds-Underbeenklæder som befrier fra denne Gjæst. Jsaac Davidsen.
Aarhuus Stifts-Tidende, 1831-07-22
Pudersukker til Syltning kan faaes meget billig hos P. Sabroe.
Aarhuus Stifts-Tidende, 1831-07-22
En fuldkommen stor Markedsboutiqveer at faae tilLeie hos Jsaac Davidsen.
Aarhuus Stifts-Tidende, 1831-07-22
En rummelig Fjelleboutik er at faae tilleie i Olufs markedet for meget billig Betaling. Udleieren anviser J. Krog paa Studsgade.
Aarhuus Stifts-Tidende, 1831-07-22
En Fjelleboutiqve er at faae tilleie hos Guldsmed Lüster, ved Aaen.
Aarhuus Stifts-Tidende, 1831-07-22
Alle Sorter Graveur-Arbeide, saasom: ophøiede Stempler, Signeter, Kobberplader til Adresser, Dør plader, a., forfærdiges saa billigt muligt af C. Piil, boende hos Hr. Kjøbmand Fleischer ved Aaen i Aarhuus.
Aarhuus Stifts-Tidende, 1831-07-22
En Dreng af god Opdragelse, der har Lyst at lære Gartnerkunsten, kan paa gode Vilkaar antages i Lære til anstundende November, hos Handelsgarner Sjelte i Aarhuus.
Aarhuus Stifts-Tidende, 1831-07-22
Den Leilighed hos Vagtmester Hansen som nu beboes af Maler Uth, er næste Flyttetid at faae til Leie Hermed et Følgeblad.
Aarhuus Stifts-Tidende, 1831-07-22
Redigeres, trykkes og udgives 4 Gange ugentlig af A. F. Elmquist. Følge-Blad, til Stiftstidende Barguns No. Fredagen den 22de Juli 1831.
Aarhuus Stifts-Tidende, 1831-07-22
Fædrelandet. Ved Høiesteret er Arrestanten Christen Sørensen Thisted eller Wolstrup, for begaaet Voldtægt, dømt til at have sit Liv forbrudt. - Ved samme Ret ere Arrestanterne Johan Chr. Gottfred Sander og Ane Margrethe Bastian Petersens Hustrue, Første for at have eftergjort Nationalbankens Sedler, dømt til at have forbrudt Ære og Liv, og Sidste, for at have sat falske Rigsbanksedler i Omløb, til at miste Haanden. - Høiesteret har fremdeles stadfæstet den ved Rønne Kjøbstads Extraret afsagte Dom i en Sag, anlagt af Justitien imod Skipper Jürgen Eggers, for med frit Forsæt af have tilsat Skibet "die zwei Gebruder, forfalsket Journalen og kjøbt Mandskabet til at beedige en falsk Søe forklaring; og mod Skibsmandskabet for Deelagtighed i det ovennævnte Forhold, samt for at have beediget en urigtig Søeforklaring. Ved samme Dom var saaledes kjendt for Ret: "Tiltalte Skipper Jürgen Eggers bør straffes med 6 Gange 5 Dages Fængsel paa Vand og Brød, og Tiltalte Matros Anders Pedersen Graae med 1 Aars Arbeide i Kjøbenhavns Forbedringshuus; hvorimod Tiltalte Hans Eggers og Skibsdreng Jeppe Jørgen Koefod bør for Actors videre Tiltale i denne Sag fri at være."
Aarhuus Stifts-Tidende, 1831-07-22
Nestved, den 10de Juli. Ved dette Aars Fugleskydning er Forpagter Hansen paa Ringstedkloster bleven Selskabets Fuglekonge.
Aarhuus Stifts-Tidende, 1831-07-22
Kiel, den 8de Juli. Til Militair=QvarantaineLiniens Forstærkning er atter afgaaet to Kommandoer, under Lieutenanterne v. Neergaards og v. Halles Kommando. Capt. v. Renpuard af sl. Jægerkorps er bleven udnævnt til Jnsp. Officeer ved Qvarantaine linien paa det slesv. Østersøeskyst fra Apenrade indtil Balck.
Aarhuus Stifts-Tidende, 1831-07-22
Bekjendtgjørelser. Jfølge vedkommende Udlægshavers Reqvisition bliver afholdt 3de Auctioner over de Kjøbmand Christian Hennings tilhørende Agere, nemlig No. 1, 2, 3, 4 og 5 i Østervang, med tilhørende 6 Blokker, og No. 41 i Vestervang. Auctionerne afholdes paa Raadstuen saaledes: 1ste Auction den 22de August, 2den dito den 5te Spetbr. og 3die dito den 19de dito førstkommende, hver Dags Eftermiddag Kl. 2. Denne Bekjendtgjørelse skeer tillige til Pantecreditorernes Efterretning, i Overeensstemmelse med Placaten 22de April 1817. Randers, den 14de Juli 1834. Neckelmann. Det Jens Jensen Hjulmands Stervboe tilhørende Huus i Albek, bestaaende af 10 Fag med Grund og Haugeplads, som forhen har været eiet af Anders Josephsen og dennes Enke, bliver stillet til 3de Auctioner, som afholdes saaledes: 1ste Auct. Torsdagen den 11te August Kl. 10 Formidd., 2den dito den 25de paa Randers Raadhuus. 3die Auct. Fredagen den 9de Septbr. Kl. 3 Eftermidd., i selve Huset, der attraaes solgt. Dette bekjendtgjøres herved, overeensstemmende med Placaten af 22de April 1817, til alle Vedkommendes Efterretning. Nørhald, Støvring og Galthen Herreders Contoir, den 13de Juli 1831. Wesenberg. Jølge Reqvisition, grundet paa foregaaende Forlig og Udlæg, bliver ved 3de Auctioner, som afholdes: Onsdagen den 3die August) dito den 17de – 1834. dito den 31te – hver Dags Formiddag Kl. 10, opraabt til Bortsalg Anders Rasmussens iboende og eiende Stød paa Flenssted Mark, Laasbye Sogn, Gjern Herred, Skanderborg Amt, staaende for Hartkorn Ager og Eng 7 Skpr. og Skovskyld, 2 Alb. med sammes Anpart, Konge-Korn og Qvægtiende. De 2de første Auctioner afholdes paa mit Contoir heri Byen, men 3die Auction paa selve Stedet. Naar den faste Eiendom er bortsolgt forauctioneres endvidere Debitors Løsøre og Besætning. Conditionerne for Salget ligge til Eftersyn paa mit Contoir. Denne Bekjendtgjørelse skeer i Overeensstemmelse med Placaten af 22de April 1817 til Efterretning for alle Vedkommende, in specie de secundaire Panthavere. Skanderborg, den 11te Juli 1831. Blichfeldt.